
1ο ΘΕΜΑ
1.α. Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:
1. Ο Μωάμεθ υπήρξε ο ιδρυτής μιας νέας θρησκείας, που ονομάστηκε Ισλάμ.
2.Την αφορμή για την έναρξη της Εικονομαχίας έδωσε ένας καταστροφικός σεισμός.
3.Στο βυζαντινό χωρίον τη μεγαλύτερη οικονομική δύναμη κατείχαν οι ελεύθεροι μικροϊδιοκτήτες.
4. Η γεωργική επανάσταση, που εκδηλώθηκε στη Δυτική Ευρώπη τον 11ο αιώνα, εκφράζεται με την αύξηση των καλλιεργούμενων εκτάσεων και της συγκομιδής και με τεχνολογικές καινοτομίες.
5. Τον Νοέμβριο του 1095 ο πάπας  Ιννοκέντιος Γ΄ κήρυξε την Πρώτη Σταυροφορία.
Μονάδες 10
1.β. Να εξηγήσετε το περιεχόμενο των παρακάτω ιστορικών όρων: ιερός πόλεμος (τζιχάντ), αλληλέγγυον.
Μονάδες 8+7=15

